text: Komandi leygardag 23. juli er havnalagið niðri á Støð á Glyvrum karmur um stóra Laksatorgið. Umframt smakkiroyndir av rávøru frá Bakkafrosti og undirhald fevnir tiltakið eisini um sølutorg og Opið Hús á virkinum hjá Bakkafrosti.
text: #000005
text: Bátafelagið á Bakka hevur sett kør upp á havnalagnum, har tey hava savnað ymisk sjódjór.
text: #000007
text: Í stóra tjaldinum er sølutorg, har úrvalið er fjølbroytt, alt frá prýðislutum, hondbundnum vørum, gávulutum og leikum. Eisini endurnýtsla er millum mongu tilboðini.
text: #000008
text: Stór grill verður sett upp, og fleiri tjøld eru á økinum, har smakkiroyndir av rávøru frá Bakkafrosti verða at fáa.
text: #000009
text: Virkið hjá Bakkafrosti fer at hava opið hús og bjóða gestum inn at síggja virkið. Rundvísing verður á framleiðsluvirkinum, har Regin Jacobsen, forstjóri, og Símun P. Jacobsen, sølustjóri, hava framløgur. Rundvísingarnar eru millum klokkan 11 og 14.
text: #000010
text: Sum nakað nýtt verða listaframsýning og framførsla í gamla íshúsinum og listabrunnurin er opin einum bátaneysti.
text: #000012
text: Laksatorgið verður leygardagin 23. juli frá kl. 10.00-16.00 Niðri á Støð á Glyvrum. Øll eru hjartaliga vælkomin.
text: #000013